b'\n_START_ARTICLE_\nBrasilianpalisanteri\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nBrasilianpalisanteripuut voivat kasvaa 40 metrin korkuisiksi, ja rungon halkaisija voi olla yli metrin. Puuaineksen v\xc3\xa4ri vaihtelee punaisesta violettiin ja suklaanruskeaan, ja sit\xc3\xa4 kirjovat ep\xc3\xa4s\xc3\xa4\xc3\xa4nn\xc3\xb6lliset tummat juovat.\n_START_SECTION_\nLevinneisyys\n_START_PARAGRAPH_\nBrasilianpalisanteri kasvaa luontaisena etel\xc3\xa4-Amerikassa, etenkin Brasiliassa (tarkemmin Bahian, Esp\xc3\xadrito Santon, Minas Geraisin, Rio de Janeiron ja S\xc3\xa3o Paulon osavaltioiden rannikkosademetsiss\xc3\xa4).\n_START_SECTION_\nK\xc3\xa4ytt\xc3\xb6\n_START_PARAGRAPH_\nBrasilianpalisanteria k\xc3\xa4ytettiin sorvaukseen (esimerkiksi kynttil\xc3\xa4njalkoihin), puisiin shakkilautoihin, parkettiin, huonekaluihin, ruokailuv\xc3\xa4lineisiin (esimerkiksi puisiin kulhoihin ja lautasiin), koriste-esineisiin (esimerkiksi pienoisveistoksiin) ja soittimiin. Sit\xc3\xa4 on pidetty yhten\xc3\xa4 parhaista puulajeista soitinten rakentamisessa.'